gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl gl en gl fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl en en gl gl gl de gl it gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Perda de ingresos no rural polo parón dos parques eólicos - Campo Galego
Cartos que voaron co vento
O concurso eólico do 2010, agora anulado pola Xustiza, adxudicara 2.325 megawatios de potencia que nunca se chegaron a instalar. Eses parques terían suposto para os propietarios do monte 13,6 millóns de euros anuais. Ventonoso pide un cambio lexislativo que impulse a enerxía do vento en Galicia
José Antonio Diéguez e Jacobo Feijoo, en rolda de prensa.
O parón do sector eólico en Galicia supón para os propietarios dos montes unha perda anual de ingresos directos de 13,6 millóns de euros, segundo as estimacións de Ventonoso, a asociación de propietarios de terras eólicas ligada a Unións Agrarias. O concurso eólico da Xunta do 2010, agora anulado polo Tribunal Superior de Xustiza de Galicia (TSXG), adxudicara 2.325 megawatios de potencia que nunca se chegaron a instalar, unha situación que Ventonoso entende que afecta negativamente ó rural.
A maiores dos cartos que se poderían ingresar polo aluguer anual das terras, Ventonoso advirte tamén da perda de investimentos polo parón eólico. As empresas adxudicatarias do concurso do 2010 comprometeran 5.000 millóns de euros en investimentos empresariais, dos que 750 millóns correspondían ó rural. Pouco se soupo daqueles proxectos, máis alá de operacións puntuais.
Así as cousas, o presidente de Ventonoso, José Antonio Diéguez, e o secretario de Desenvolvemento Rural de Unións, Jacobo Feijoo, ofreceron onte unha rolda de prensa para pedir un cambio lexislativo que impulse a enerxía eólica en Galicia. Ese impulso, propoñen, debería ligar a enerxía eólica co desenvolvemento do rural.
“Na actualidade, a maioría dos parques que temos en Galicia están en mans estranxeiras. Queremos cambiar esa situación e que se impulse unha lexislación que favoreza ás empresas ligadas ó territorio. Trataríase de que parte dos parques estean participados por cooperativas formadas por propietarios das terras” -suliña Jacobo Feijoo-. “Non estamos inventando nada; é algo que xa se fai desde hai moitos anos en países como Alemaña ou Dinamarca”.
Ventonoso propón que os parques estean participados por cooperativas de propietarios das terras, “igual que en Dinamarca”
A cuestión de fondo que se reivindica desde Ventonoso é un aumento de ingresos para os propietarios das terras. “En Galicia, os donos dos terreos perciben arredor dun 1,5 % dos ingresos xerados polo parque, cando noutros países esa cifra pode chegar ó 10%” -valoran-. “Existen ademais contratos de aluguer das terras que se renovan automaticamente á conclusión do contrato, o que supón para os propietarios un problema equivalente ó das preferentes. Estamos ante unhas preferentes do vento”, advirte José Antonio Diéguez.
A asociación é partidaria dunha lexislación que reduza os impostos públicos sobre os parques e que fomente, no seu lugar, o aumento de ingresos para os propietarios das terras.
Ventonoso pide en concreto a eliminación do canon eólico, unha taxa autonómica percibida pola Xunta e polos Concellos nos que se asentan os complexos. “No actual escenario, logo de que o Goberno Rajoy eliminase as primas ás enerxías renovables no 2013, Galicia non é competitiva con outras comunidades para atraer investimentos eólicos. Somos a comunidade con máis horas de vento, pero o canon eólico, que normalmente non repercute no rural, é unha traba para atraer proxectos”, valora José Antonio Diéguez.
De cara ó futuro, Ventonoso vaticina un “fin de festa eólico” que xerará problemas no rural no caso de que haxa empresas promotoras que quebren. “De feito, xa hai empresas que se están a retrasar nos pagos dos alugueres dos terreos. Se unha empresa quebra, quen vai retirar a chatarra cando o parque remate a súa vida útil?”, cuestionan desde Ventonoso. “Os problemas aparecerán cando pasen os 20 ou 30 anos comprometidos nos contratos iniciais que asinaron as empresas e comunidades de montes e/ou propietarios particulares”.
Ir a los comentarios
Granxa Ameixeira, paso de intensivo a ecolóxico e proxecto para comercialización directa do leite
Que pasará cos eólicos en Galicia?
Que factores poden frear a instalación dun parque eólico en Galicia?
Gadis comprou en 2021 alimentos a provedores galegos por valor de 390 millóns
Gandeiros de Galicia, País Vasco e Aragón coñecen en Austria os mellores exemplares da raza Fleckvieh
Control eficaz e sustentable de pulgón, cochinilla e mosca branca en cultivos
Fertiberia TECH lanza unha nova aplicación para darlle aos agricultores as mellores recomendacións de fertilización
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
Finsa, a principal industria compradora de madeira de piñeiro en Galicia, valora un ERTE polo descenso das vendas
Récord de 3.750 euros por unha xovenca na poxa de Acruga en Pedrafita
Malestar entre os gandeiros da Terra Chá polo cambio dos controladores de Acruga
“O mundo da madeira ten moita saída profesional”
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Consellos para o cultivo da pataca
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información